-
- “Makambo minene ya Nzambe” ezali kopesa biso mposa ya kosala - Linɔ́ngi ya Mosɛnzɛli—2002
-
Bayoki mposa ya kosala mosala!
4. Esakweli nini ya Yoele ekokisamaki mokolo ya Pantekote ya mobu 33 T.B.?
4 Ntango bayekoli oyo bazalaki na Yelusaleme bazwaki elimo santu, balekisaki lisusu ntango te, babandaki mbala moko koyebisa bato mosusu nsango malamu ya lobiko; babandaki epai ya ebele ya bato oyo bayanganaki na ntɔngɔ ya mokolo wana ya Pantekote. Mosala na bango ya kosakola ekokisaki esakweli moko monene oyo Yoele, mwana ya Petuele, akomaki mbula nkama mwambe liboso ete: “Nakosopa [elimo, NW] na ngai likoló ya nzoto nyonso; bana na bino babali mpe bana na bino basi bakosakola, mikóló na bino bakolɔta ndɔtɔ, bilenge na bino bakomona bimonaneli. Ata mpe epai na baombo na ngai babali mpe baombo na nga basi na mikolo yango nakosopa [elimo,NW] na ngai. . . . liboso ya koya ya mokolo ya [Yehova], mokolo monene mpe ya nsɔmɔ.”
—Yoele 1:1; 2:28, 29, 31; Misala 2:17, 18, 20.
5. Na ndimbola nini baklisto ya ekeke ya liboso basakolaki? (Talá maloba na nse ya lokasa.)
5 Yango elingi nde koloba ete Nzambe alingaki kobimisa ebele ya basakoli mibali mpe basi, oyo basengelaki kosala lokola Davidi, Yoele, to Debola, mpe alingaki kosalela bango mpo na kosakola makambo oyo ekoya? Te. Baklisto, oyo esakweli ebengi bango ete ‘bana mibali mpe basi, baombo mibali mpe baombo basi’ basengelaki kosakola na ndimbola oyo ete elimo santu ya Yehova esengelaki kotinda bango báyebisa “makambo minene” oyo Yehova asalaki mpe oyo asengelaki kosala na nsima. Basengelaki nde kozala balobeli ya Oyo-Aleki-Likoló.* Kasi, ebele ya bato oyo bayanganaki basalaki nini nsima ya koyoka makambo wana?
—Baebele 1:1, 2.
-
-
- “Makambo minene ya Nzambe” ezali kopesa biso mposa ya kosala - Linɔ́ngi ya Mosɛnzɛli—2002
-
Ntango Yehova aponaki Mose na Alona mpo na kolobela libota na ye liboso ya Falo, Yehova alobaki na Mose ete: “Nakómisi yo Nzambe mpo na Falao, mpe ndeko na yo Alona akokóma mosakoli na yo.” (Exode 7:1, NW) Alona azalaki mosakoli na ndimbola oyo ete asengelaki kozala molobeli to monɔkɔ ya Mose, kasi ezalaki te mpo na koyebisa makambo oyo ekoya.
-
unk lin_Latn unk lin_Latn lin_Latn lin_Latn lin_Latn lin_Latn lin_Latn tsn_Latn unk unk lin_Latn unk lin_Latn unk